Jan Gotthelf Běmar

Jan Gotthelf Běmar ( Johann Gotthelf Böhmer; * 11. měrca 1704 w Budestecach, † 29. apryla 1747 w Budyšinje) bě serbski ewangelski farar a spisaćel nabožinskich spisow.

Narodźi so w lěće 1704 jako syn Budestečanskeho fararja Jana Běmarja a bratr Jana Gotttraua a Jana Gottholda Běmarjec. Po wopyće Budyskeho gymnazija studowaše w Jenje a Lipsku teologiju.

W lěće 1734 nastupi swoje prěnje farske městno w Rychwałdźe pola Hamora, hdźež hač do 1738 wosta. 1738–45 bě z fararjom w Hornim Wujězdźe a wot 1745 hač do swojeje zažneje smjerće z diakonom při Pětrowej cyrkwi w Budyšinje. 

Hižo jako 28-lětny wozjewi Běmar Přidawk k tym němskim a serskim kyrlišowym kniham (Budyšin 1732) a pozdźišo wuda rozšěrjene serbske spěwarske. Jeho rozwučowanje Wučba wot spočatka toho křesćijanstwa wuda so hač do srjedź 19. lětstotka dźesać króć.

 Žórle 

Kategorija:Muž
Kategorija:Rodź. 1704
Kategorija:Zemr. 1747
Kategorija:Serb
Kategorija:Ewangelsko-lutherski duchowny
Kategorija:Awtor
Kategorija:Wosoba (Budestecy)
Kategorija:Wosoba (Budyšin)
Kategorija:Wosoba (Horni Wujězd)
Kategorija:Literatura (18. lětstotk)